CELEX: 32006R1731
Language: mt
Date: 2006-11-23
Title: Regolament tal-Kummissjoni (KE) Nru 1731/2006 tat- 23 ta' Novembru 2006 dwar regoli speċjali għall-applikazzjoni tar-rifużjonijiet tal-esportazzjoni ta' ċerti prodotti ppriservati tal-laħam taċ-ċanga u tal-vitella

614                 MT              Il-Ġurnal Uffiċjali ta’ l-Unjoni Ewropea                      17.12.2008

32006R1731

L 325/12                         IL-ĠURNAL UFFIĊJALI TA’ L-UNJONI EWROPEA                          24.11.2006

                   REGOLAMENT TAL-KUMMISSJONI (KE) Nru 1731/2006

                                         tat-23 ta’ Novembru 2006
      dwar regoli speċjali għall-applikazzjoni tar-rifużjonijiet tal-esportazzjoni ta' ċerti
                    prodotti ppriservati tal-laħam taċ-ċanga u tal-vitella

IL-KUMMISSJONI TAL-KOMUNITAJIET EWROPEJ,

wara li kkunsidrat it-Trattat li jistabbilixxi l-Komunità Ewropea,

wara li kkunsidrat ir-Regolament tal-Kunsill (KE) Nru 1254/1999 tas-17 ta' Mejju 1999 dwar
l-organizzazzjoni komuni tas-suq taċ-ċanga u l-vitella1, partikolarment l-Artikolu 33(12)
tiegħu,

Billi:

(1)        Ir-Regolament tal-Kumissjoni (KEE) Nru 2388/84 tal-14 ta' Awwissu 1984 dwar ir-
           regoli dettaljati għall-applikazzjoni tar-rifużjonijiet ta' esportazzjoni fil-każi ta' ċerti
           prodotti ppriservati taċ-ċanga u l-vitella2 jistabbilixxi l-kundizzjonijiet li fihom tista'
           tingħata rifużjoni partikulari għall-prodotti ppriservati tal-laħam li jaqgħu taħt il-kodiċi
           tan-NM 1602 50 31 u 1602 50 39 li jiġu esportati lejn pajjiżi terzi.

(2)        Partikolarment, huwa previst li dawn il-prodotti ppriservati għandhom jiġu
           manifatturati fil-qafas tal-iskeda prevista fl-Artikolu 4 tar-Regolament (KEE)
           Nru 565/80 tal-Kunsill tal-4 ta' Marzu 1980 fuq il-ħlas bil-quddiem ta' rifużjonijiet fuq
           l-esportazzjoni rigward prodotti agrikoli3.

(3)        Ir-regoli u l-kundizzjonijiet għall-applikazzjoni tal-ħlas bil-quddiem tar-rifużjoni fuq
           il-prodotti pproċessati fil-kuntest tal-iskema prevista fl-Artikolu 4 tar-Regolament
           (KEE) Nru 565/80 huma stabbiliti fil-Kapitolu 3 tat-Titolu II tar-Regolament tal-
           Kummissjoni (KE) Nru 800/1999 tal-15 ta' April 1999 li jistabbilixxi regoli komuni
           dettaljati għall-applikazzjoni tas-sistema ta' rifużjonijiet fuq l-esportazzjoni ta' prodotti
           agrikoli4.

1
           ĠU L 160, 26.6.1999, p. 21. Ir-Regolament kif emendat l-aħħar bir-Regolament (KE) Nru 1913/2005
           (ĠU L 307, 25.11.2005, p. 2).
2
           ĠU L 221, 18.8.1984, p.28. Ir-Regolament kif emendat Regolament (KE) Nru 1713/2006 (ĠU L 321
           21.11.2006p. 11.)
3
           ĠU L 062, 07.3.1980, p 5. Ir-Regolament kif emendat Regolament (KE) Nru 1713/2006
4
           ĠU L 102, 17.4.1999, p. 11. Ir-Regolament kif emendata l-aħħar bir-Regolament (KE) Nru. 1713/2006.
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                          615

(4)    Il-miżuri stabbiliti mir-Regolament (KEE) Nru 565/80 kif ukoll il-miżuri ta'
       applikazzjoni korrispondenti stabbiliti fil-Kapitolu 3 tat-Titlu II tar-Regolament (KE)
       Nru 800/1999 u r-Regolament (KEE) Nru 2388/84 ġew abrogati mir-Regolament tal-
       Kummissjoni (KE) Nru 1713/2006.

(5)    Barra minn hekk huwa previst ukoll li biex jittieħed benefiċċju mir-rifużjoni tal-
       esportazzjoni, il-prodotti ppriservati msemmija għandhom ikunu manifatturati minn
       laħam taċ-ċanga u tal-vitella li għandhom oriġini Komunitarja u jkun fihom
       persentaġġ minimu ta' ċanga u vitella, minbarra l-interjuri u x-xaħam.

(6)    Sabiex jiġi garantit li l-prodotti ppriservati eleġibbli għar-rifużjonijiet tal-esportazzjoni
       jiġu magħmula biss minn laħam taċ-ċanga u tal-vitella u li dan il-laħam huwa ta'
       oriġini Komunitarju, huwa meħtieġ li din il-produzzjoni tinżamm fil-kontroll tal-
       awtorità doganali skont ir-Regolament tal-Kunsill (KEE) Nru 2913/92 tat-
       12 ta' Ottubru 1992 li jistabbilixxi l-kodiċi doganali tal-Komunità5 u li l-ħlas tar-
       rifużjonijiet għandu jibqa' marbut mal-konformità ta' dawk il-kundizzjonijiet.

(7)    Sabiex ikun hemm iktar trasparenza u effikaċja f'dawk il-kontrolli, speċjalment f'każ
       ta' kontroll li jsir wara l-iżdoganar, għandu jkun previst li l-operaturi jżommu reġistri
       aġġornati tat-tagħrif li jagħti lok għall-monitoraġġ tal-użu tal-laħam taċ-ċanga u tal-
       vitella għall-produzzjoni ta' prodotti ppriservati skont il-lottijiet ta' produzzjoni tal-
       prodotti ppriservati.

(8)    Il-miżuri stipulati f'dan ir-Regolament huma skont l-opinjoni tal-Kumitat ta’ Ġestjoni
       għaċ-Ċanga u l-Vitella.

ADOTTAT DAN IR-REGOLAMENT:

                                            Artikolu 1

                                             L-ambitu

Mingħajr preġudizzju għad-dispożizzjonijiet tar-Regolament (KE) Nru 800/1999, il-ħlas ta'
rifużjoni tal-esportazzjoni fuq prodotti ppriservati koperti bil-kodiċijiet NM 1602 50 31 9125,
1602 50 31 9325, 1602 50 39 9125 u 1602 50 39 9325 (minn hawn 'il-quddiem 'il-prodotti
ppriservati') għandu jkun suġġett għall-konformità mal-kundizzjonijiet stipulati b'dan ir-
Regolament.

                                            Artikolu 2

                                    Kundizzjonijiet ġenerali

1.       Il-prodotti ppriservati ma jistgħux jibbenefikaw mir-rifużjoni tal-esportazzjoni ħlief
         jekk jiġu prodotti taħt sorveljanza tal-awtoritajiet doganali u taħt il-kontroll doganali
         skont it-tifsira tal-Artikolu 4, punti 13 u 14 tar-Regolament (KEE) Nru 2913/92.

5
       ĠU L 302, 19.10.1992, p. 1. Ir-Regolament kif emendat l-aħħar bir-Regolament (KE) Nru 648/2005
       (ĠU L 117, 4.5.2005, p. 13).
 ---pagebreak--- 616            MT              Il-Ġurnal Uffiċjali ta’ l-Unjoni Ewropea                   17.12.2008

2.     Il-produzzjoni u l-esportazzjoni għandhom jitwettqu waqt il-perjodu ta' validità tal-
       liċenzja għall-esportazzjoni bl-iffissar bil-quddiem tar-rifużjoni.

                                            Artikolu 3

                     Kundizzjonijiet speċifiċi marbuta mal-produzzjoni

1.     L-operatur għandu jressaq dikjarazzjoni quddiem l-awtorità doganali li fiha jistqarr
       ir-rieda tiegħu li jqiegħed il-laħam taħt il-kontroll doganali minħabba l-manifattura
       tal-prodotti ppriservati u l-esportazzjoni tagħhom bir-rifużjoni.

       Din id-dikjarazzjoni għandha tindika b'mod speċjali l-kwantitajiet, id-dettalji tal-
       identifikazzjoni u t-tip ta' laħam li se jintuża bħala materja prima kif ukoll il-post tal-
       ħżin.

       Il-laħam għandu jitqiegħed f'kaxxi b'tikketta li tidher ċar u li tista' tiġi assoċjata
       faċilment mad-dikjarazzjoni ta' miegħu.

2.     Ladarba d-dikjarazzjoni msemmija f'paragrafu 1 tkun aċċettata, il-laħam u l-proċess
       ta' operazzjoni korrispondenti għandhom jitqiegħdu taħt il-kontroll doganali. Dan il-
       kontroll isir abbażi ta' kontrolli dokumentali u fiżiċi li jistgħu jitwettqu fuq il-laħam
       kif jidħol fil-proċedura, jew waqt il-ħżin tiegħu jew waqt il-produzzjoni tiegħu kif
       ukoll fid-dokumenti korrispondenti speċjalment dawk imsemmija fil-paragrafi 7 u 8.

       L-Artikolu 3 tar-Regolament tal-Kunsill (KEE) Nru386/906 u l-Artikolu 2(2), l-
       Artikoli 3, 4,5 u 6, l-Artikolu8(1 u 2), l-ewwel subparagrafu tal-Artikolu 11, l-
       Anness I tar-Regolament tal-Kummissjoni (KE) Nru 2090/20027 għandhom
       japplikaw mutatis mutandis.

3.     Waqt li l-produzzjoni tkun għadha fil-proċess, il-laħam imsemmi f'paragrafu 1
       jinżamm dejjem separat minn kwalunkwe laħam ieħor taċ-ċanga u tal-vitella.

4.     L-operatur iżomm reġistru separat bl-annotazzjonijiet tal-laħam taċ-ċanga u tal-
       vitella maħsub għall-produzzjoni ta' prodotti ppriservati.

5.     L-operatur għandu jinforma lill-awtorità doganali dwar il-postijiet u d-dati tal-
       produzzjoni tal-prodotti ppriservati u jinnotifika wkoll il-kwantità, id-dettalji tal-
       identifikazzjoni u t-tip ta' laħam taċ-ċanga u tal-vitella li se jintuża għal dan il-għan.

6.     Waqt il-produzzjoni tal-prodotti ppriservati, il-laħam imsemmi fil-paragrafu 1 biss
       jista' jkun preżenti fiż-żona ta' produzzjoni.

7.     Għal kull lott ta' prodotti ppriservati li jiġi prodott, l-operaturi għandhom iżommu
       reġistru aġġornat li jindika

6
      ĠU L 42, 16.2.1990, p. 6. Ir-Regolament kif emendat l-aħħar bir-Regolament (KE) Nru 163/1994
      (ĠU L 24, 29.1.1994, p. 2).
7
      ĠU L 322, 27.11.2002, p. 4. Ir-Regolament kif emendat l-aħħar bir-Regolament (KE) Nru 1454/2004
      (ĠU L 269, 17.8.2004, p. 9).
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                         617

         a)    It-tip, id-dettalji tal-identifikazzjoni u l-kwantitajiet ta' laħam użat bħala
               materja prima u ,

         b)    In-numru, id-dettalji tal-identifikazzjoni, il-kwalità u t-tip ta' prodotti
               ppriservati li jiġu prodotti minn dak il-laħam;

         It-tagħrif imsemmi fil-punt b) għandu jiġi annotat f'kull dikjarazzjoni imsemmija fl-
         Artikolu 3(1) taħt il-kontroll doganali.

         Għall-iskopijiet ta' dan il-paragrafu 'lott ta' prodotti ppriservati'' tfisser il-prodotti
         ppriservati kollha prodotti fl-istess żmien u prattikament fl-istess ċirkustanzi.

8.       Ir-riċetti dettaljali tal-produzzjonijiet differenti li għalihom japplikaw ir-rifużjonijiet
         fil-qafas ta' dan ir-Regolament, għandhom jinżammu fuq il-post tal-produzzjoni.
         Dawn id-dokumenti, kif ukoll ir-reġistri msemmija fil-paragrafu 7 jinżammu mill-
         operaturi mill-inqas matul it-tliet snin tal-kalendarju wara s-sena ta' produzzjoni. Fejn
         hu meħtieġ, l-awtoritajiet doganali għandu jkollhom aċċess għal dawn id-dokumenti
         għal skopijiet ta' kontroll.

9.       Il-prodotti ppriservati jibqgħu taħt kontroll doganali sakemm iħallu t-territorju
         doganali tal-Komunità jew jiksbu waħda mid-destinazzjonijiet previsti fl-Artikolu 36
         tar-Regolament (KE) Nru 800/1999.

                                            Artikolu 4

                              Karatteristiċi tal-prodotti ppriservati

Il-prodotti ppriservati għandhom:
– Ikunu prodotti minn laħam taċ-ċanga u tal-vitella ta' oriġini Komunitarja, u
– ma jkunx fihom anqas minn 80 % ta' ċanga u vitella, esklużi l-interjuri u x-xaħam, u
– jitqiegħdu fil-laned b'piż unitarju ta' mhux aktar minn 2500 grammi netti.
Barra minn hekk, l-isem tal-Istat Membru li fih il-prodott ikun ġie manifatturat għandu jkun
stampat b'riljev, bla kodifika, fuq kull waħda mil-laned, li jkun jidher ċar fil-lingwa ta' dak l-
Istat Membru.

                                            Artikolu 5

                                 Miżuri addizjonali ta' kontroll

L-Istati Membri jiddeterminaw miżuri iktar dettaljati ta' kontroll tal-produzzjoni tal-prodotti
ppriservati u jinfurmaw lill-Kummissjoni b'dan. Partikolarment, huma għandhom jieħdu l-
passi meħtieġa sabiex jeskludu kwalunkwe possibbiltà ta' sostituzjoni tal-materja prima użata
jew tal-prodotti imsemmija.
 ---pagebreak--- 618            MT             Il-Ġurnal Uffiċjali ta’ l-Unjoni Ewropea                17.12.2008

                                           Artikolu 6

                               Formalitajiet tal-esportazzjoni

1.      Ladarba l-formalitajiet doganali għall-esportazzjoni tal-prodotti ppriservati jkunu
        kompluti, l-awtorità doganali tindika n-numru ta' dikjarazzjoni/jiet imsemmija fl-
        Artikolu 5 tar-Regolament (KE) Nru 800/1999 kif ukoll il-kwantitajiet u d-dettalji
        tal-identifikazzjoni tal-prodotti ppriservati li jikkorrispondu għal kull dikjarazzjoni.

2.      Ladarba l-formalitajiet doganali għall-esportazzjoni jkunu kompluti, id-
        dikjarazzjoni/jiet imsemmija fl-Artikolu 3(1), kompluta/i skont it-tieni subparagrafu
        tal-Artikolu 3(8) u l-kopja tad-dikjarazzjoni/jiet għall-esportazzjoni għandhom
        jintbagħtu permezz ta' modi amministrattivi lill-entità responsabbli għall-ħlas tar-
        rifużjonijiet tal-esportazzjoni.

                                           Artikolu 7

                                        Id-dħul fis-seħħ

Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu f'Il-
Ġurnal Uffiċjali tal-Unjoni Ewropea.

Għandu japplika mill-1 ta’ Jannar 2007.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 23 ta’ Novembru 2006

                                              Għall-Kummissjoni
                                              Mariann FISCHER BOEL
                                              Membru tal-Kummissjoni